**«Քոնգ։ Գանգի կղզի»** (անգլ.՝ Kong: Skull Island), ռեժիսոր Ջորդան Վոտ-Ռոբերտսի ֆիլմը։ Ֆիլմը հանդիսանում է «Քինգ Քոնգ»-ի վերագործարկումը, նաև հանդիսանում է MonsterVerse ֆրանշիզայի երկրորդ ֆիլմը` նկարահանված Legendary Pictures ընկերության կողմից։ Իրադարձությունների ժամանակագրական առումով նախորդում է 2014 թվականին նկարահանված «Գոձիլա» ֆիլմին։

Ֆիլմի պրեմիերան ԱՄՆ-ում կայացել է 2017 թվականի մարտի 10-ին, Ռուսաստանում` մարտի 9-ին։

Սյուժե
------

1973 թվական։ Մի շարք անհաջող փորձերից հետո երկրաբան Բիլլ Ռանդան կարողանում է հանդիպել սենատոր Ուիլիսին։ Նա նպատակ ունի համոզելու սենատորին` փորձագիտական խումբ ուղարկել Խաղաղ օվկիանոսում վերջերս հայտնաբերված կղզի։ Այնտեղ կարող են լինել անհայտ արարածներ և օգտակար հանածոներ։ Ռանդան համոզում է շտապ փորձաքննություն ուղարկել, քանի որ երեք օրից կղզու վրայով խորհրդային արբանյակ պետք է անցնի և դրա գոյության մասին հայտնի կդառնա Սառը պատերազմի հակառակորդին։ Ռանդան, ինչպես նաև իր օգնականներ Հյուսթոն Բրուքսը և Լին Սանը միանում են Landsat ընկերության որոնողական խմբին, իսկ սենատորը նրանց համար ապահովում է ռազմական ուղեկցություն։ Փորձաքննությունը չպետք է երկար տևի, և այդ հանձնարարությունը տրվում է գնդապետ Փրեսթոն Փաքարդին, ով պատրաստվում էր զինվորների հետ Վիետնամից տուն վերադառնալ։ Ռանդան մեծ գումարով վարձում է բրիտանական հատուկ ջոկատի փորձառու հետախույզ Ջեյմս Քոնրադին, իսկ իրադարձությունները ժապավենի վրա նկարահանում է զինվորական լուսանկարիչ Մեյսոն Ուիվերը։

Նավը նպատակակետին է հասնում, բայց նավի կապիտան Վիկտոր Նիվեսը և իր գործընկեր Սթիվ Վուդվորդը հրաժարվում են անցնել կղզին շրջապատած ամպրոպային ճակատի միջով, և ուղղաթիռներն ստիպված են անցնել փոթորկի միջով։ Քանի որ կղզում չկա ռադիոհաղորդակցություն, փորձագետները նախօրոք պայմանավորվում են մի տեղ, որտեղ նավը երեք օրից պետք է վերցնի նրանց։ Սեյսմիկ փամփուշտների պայթյունից հետո հայտնվում է հսկայական արու գորիլան և ոչնչացնում է փորձաքննության բոլոր ուղղաթիռները։ Կենդանի են մնում միայն Նիվեսը, Քոնրադը, Վուդվորդը, Ուիվերը, Բրուքսը, Սանը, Փաքարդը և ինը զինվորներ, ներառյալ Գլեն Միլսը, Էռլա Քոուլան, Թերի Րիլսը, Ռեդժա Սլիվկոն և մայոր Ջեկ Չամպենը, ով հետ էր մնացել մյուսներից։ Ռանդան փորձաքննության փրկված անդամներին խոստովանում է, որ իր իսկական նպատակն է գտնել հին հրեշներին` կառավարական գաղտնի «Միապետ» կազմակերպության համար։ Ռանդան, Վուդվորդը և գնդապետ Փաքարդը, զինվորների հետ ուղևորվում են, ինչպես ինքն է ասում, զինակից Չեպմենին, որոնելու։ Փորձաքննության մյուս փրկված մասը` կազմված Քոնրադից, Սլիվկոյից, Ուիվերից, Բրուքսից, Սանից և Նիվեսայից, հայտնաբերում է բնիկների խումբ, որոնց մեջ ապրում է լեյտենանատ Հենք Մարլոուն, ով 1944 թվականին խփվել է ճապոնական ինքնաթիռի կողմից։ Մարլոուն ապրել է այստեղ իրեն խփած ճապոնական օդաչուի հետ, ում հետ նրանք նավ են կառուցել, որպեսզի գնան կղզուց։ Մարլոուն բացատրում է, որ Քոնգը պաշտպանում է բնիկներին ստորերկրյա սողուններից` գանգազավրներից, որոնք կրկին սկսել են երևալ սեյսմիկական պայթուցիկներից հետո (հենց գանգազավրն է իր ժամանակին սպանել ճապոնացուն` Մարլոուի ընկերոջը)։ Այդ ժամանակ գանգազավրը Չապմենի վրա է հարձակվում և սպանում։

Մարլոուն և մնացածները նավը վերանորոգում են և ուղևորվում կղզու հյուսիսային մասը։ Սլիվկոն կապվում է Փաքարդի և մնացածների հետ, որոնք համեմատաբար մոտ են նավին։ Բոլորը ուրախանում են, բայց այդ ժամանակ նավի վրա վայրասլաց են կատարում գիշատիչ թռչունները, որոնք բռնում և սպանում են Նիվեսին։

Փաքարդը և իր զինվորները միանում են մնացած փրկվածներին, բայց Փաքարդը պնդում է, որ նախքան գետով ճանապարհը շարունակելը, ջոկը պետք է գտնի Չապմենին։ Նրանք մտնում են գանգազավրների տարածք, որտեղ Ռանդան և մի քանի զինվորներ մահանում են։ Իմանալով Չապմենի մահի մասին` Փակարդը հրաժարվում է վերադառնալ նավ այնքան ժամանակ, մինչև չսպանի Քոնգին, վրեժ լուծելով նրանից, կղզում վայրէջք կատարելու ժամանակ իր զինվորներին սպանելու համար։ Փաքարդը Վուդվորդի և այլ զինվորների հետ զինամթերք է գտնում, այն ժամանակ, երբ Քոնրադը, Ուիվերը, Բրուքսը, Սանը և Մարլոուն հեռանում են նավի մոտ։ Այնտեղ Քոնրադը, Ուիվերը և Մարլոուն ասում են մյուսներին վերադառնան նավ, իսկ իրենք գնում են Քոնգին փրկելու։ Զինվորները գայթակղելով բռնում են Քոնգին և ուզում են ոչնչացնել նրան նապալմի օգնությամբ, բայց հասնում են Քոնրադը և Ուիվերը ու փորձում են համոզել զինվորներին, որ պետք չէ սպանել Քոնգին։ Հանկարծ Քոնգը ուշքի է գալիս և սպանում Փաքարդին։

Այդ ժամանակ հողի ճեղքից հայտնվում է ամենամեծ գանգազավրը, որը մենամարտում է Քոնգի հետ և ժամանակավորապես խլացնում է նրան, իսկ հետո հետևում է փրկվածներին։ Բոլորը վազում են լողացող նավի մոտ, բայց այստեղ Քոուլը իրեն զոհաբերում է, փորձելով պայթեցնել գանգազավրին, սակայն ոչ մի վնաս նրան չի պատճառում։ Հայտնվում է Քոնգը և «Մեծի» հետ շարունակական գոտեմարտից հետո սպանում է նրան, հանելով նրա լեզուն, չնայած հաղթանակը նրա վրա շատ թանկ է նստում. Քոնգը շատ վնասվածքներ է ստանում։ Հաղթանակ տանելով` Քոնգը գնում է կղզու խորքերը` վերջին անգամ նայելով Քոնրադին և Ուիվերին։ Բոլորը միմյանց խոստանում են (և Քոնգին), որ եթե որևէ մեկը կղզու մասին իմանա, ապա ոչ նրանցից։ Մակագրերի սկզբում ցուցադրվում է Մարլոուի վերադարձը տուն, իր կնոջ և մեծացած տղայի մոտ, ում նա չէր հասցրել տեսնել մինչև ռազմաճակատ գնալը` երեսուն տարի առաջ։ Էկրանին մակագրերից հետո Քոնրադը և Ուիվերը բանտարկված են «Միապետի» կողմից և զրուցում են Բրուքսի և Լինի հետ։ Նրանք հայտնում են, որ Քոնգը միակ հրեշը չէ, որը գոյություն ունի իրական աշխարհում։ Նրանց ցույց են տալիս քարանձավային նկարներից հին նյութեր, որոնց վրա պատկերված են Գոձիլան, Ռոդան, Մոտրան և Քինգ Գիդորան։ Երբ էկրանը մարում է, լսվում է Գոձիլայի մռնչոցը։

Դերերում
--------

| Դերասան | Դեր |
| --- | --- |
| Թոմ Հիդելսթոն | Ջեյմս Քոնրադի կապիտանը |
| Բրի Լարսոն | Մեյսոն Ուիվեր |
| Սեմյուել Լ. Ջեքսոն | Փրեսթոն Փաքարդի գնդապետը |
| Ջոն Ք. Ռեյլի | Հենք Մարլոուի լեյտենանտը |
| Ջոն Գուդմեն | Ուիլյամ «Բիլ» Ռանդա |
| Ջոն Օրտիս | Վիկտոր Նիվես |
| Քորի Հոուքինս | Հյուսթոն Բրուքս |
| Տյան Ցզին | Սան Լին |
| Թոբի Քեբել | մայոր Ջեկ Չապմեն |
| Ջեյսոն Միտչել | Գլեն Միլ |
| Շի Ուիգհեմ | Էրլ Քոուլ |
| Թոմաս Մեն Թոմաս Մեն | Ռեջ Սլիվկո |
| Յուջին Քորդերո | Թերի Րիլս |
| Մարք Էվան Ջեքսոն | Սթիվ Վուդվորդ |
| Ռիչարդ Ջենքինս | Սենատոր Էլ Ուիլիս |
| Թերի Նոթարի և Թոբի Քեբել | Քինգ Քոնգ |

Արտադրություն
-------------

### Ստեղծում

2014 թվականին Սան Դիեգոյում Legendary Pictures ստուդիան ազդարարել է Քինգ Քոնգի մասին նոր ֆիլմի մասին, որն այդ ժամանակ կրում էր «Գանգի կղզի» անվանումը. պրեմիերան պետք է կայանար 2016 թվականի նոյեմբերի 4-ին։ Ջո Քորնիշը իր թեկնածությունն է առաջարկել ֆիլմի ռեժիսորի պաշտոնի համար, միևնույն ժամանակ Քինգ Քոնգի նախորդ ռեժիսորը` Փիթեր Ջեքսոնը, առաջարկել է Գիլերմո Դել Տորոին։ 2014 թվականի սեպտեմբերին ստուդիան հայտարարեց, որ ֆիլմի ռեժիսորը կլինի Ջորդան Վոթ-Ռոբերթսը։

Սցենարիստներն էին Մաքս Բորենշտեյնը, Ջոն Գեյտինսը, Դեն Գիլրոյը և Դերեք Քոնոլին։

Դերասանների ընտրություն
-----------------------

Երբ պարզ դարձավ, որ ֆիլմի ռեժիսորը Ջորդան Վոթ-Ռոբերթսն է լինելու, ստուդիան տեղեկացրեց, որ Թոմ Հիդելսթոնը ստացել է գլխավոր դերը։ 2014 թվականի դեկտեմբերի 15-ին հայտնի դարձավ, որ Ջ. Կ. Սիմոնսը միացել է դերասանական կազմին։ 2015 թվականի հունվարին Մայքլ Քիթոնը միացել է դերասանական կազմին։ 2015 թվականի հուլիսի 1-ին Սիմոնսը և Քիթոնը հեռացան ֆիլմից։ Ստուդիան թողարկման մեջ ձգձգումներ չէր ուզում, և այդ իսկ պատճառով միանգամից սկսեց նրանց փոխարինողներ փնտրել։ 2015 թվականի հուլիսի 23-ին Բրի Լարսոնը միացավ դերասանական անձնակազմին։ 2015 թվականի օգոստոսի 5-ին հայտարարվել է, որ Քորի Հոուքինսը միացել է ֆիլմին, որպեսզի երկրորդական դեր խաղա։ 2015 թվականի օգոստոսի 6-ին Deadline.com-ը տեղեկացրել է, որ ստուդիան բանակցություններ է վարում Սեմյուել Լ. Ջեքսոնի հետ, որպեսզի նա փոխարինի ֆիլմից հեռացած դերասան Ջոնաթան Ք. Սիմոնսին։ Բանակցութուններ է վարվել Ջոն Սի Ռայլիի հետ։ Այդ ժամանակ ֆիլմում դերը առաջարկվել է Թոմ Ուիլկինսոնին։

Օգոստոսի 20-ին Թոբի Քեբելը միանում է դերասանական անձնակազմին, այն ժամանակ, երբ ստուդիան դեռ Ջեքսոնի և Ռայլի հետ բանակցություններ էր վարում։ 2015 թվականի օգոստոսի 25-ին Ջեյսոն Միտչելը միացել է դերասանական անձնակազմին։ 2015 թվականի նոյեմբերի 2-ին հայտնի դարձավ, որ Ուիլ Բրիտեյնը միացել է դերասանական անձնակազմին, և նա ֆիլմում խաղալու է գլխավոր դերերից մեկը։ 2015 թվականի սեպտեմբերի 25-ին Ջոն Գուդմենը միացել է ֆիլմին, որտեղ պետք է խաղա Ռանդայի դերը` կառավարական պաշտոնյա և փորձաքննության ղեկավար։ Ֆիլմին միանում է նաև Թոմաս Մանը։ 2015 թվականի հոկտեմբերի 1-ին ֆիլմին միանում են Ջոն Օրտիսը և Շի Ուիգհեմը անորոշ դերերով։ 2015 թվականի հոկտեմբերի 13-ին Յուջին Քորդերոնը անհայտ դերով միացել է դերասանական անձնակազմին։ 2016 թվականի մայիսին հայտնի դարձավ, որ Թերի Նոթարին ընտրված է Քինգ Քոնգի շարժումները բռնելու համար։

Նկարահանումներ
--------------

Նկարահանումները սկսվել են 2015 թվականի հոկտեմբերի 19-ին և ավարտվել են 2016 թվականի մարտի 18-ին, նրանք անցել են Վիետնամի հյուսիսային մասում, Tràng An-ում, Vân Long-ում, Նինբին քաղաքի շրջանում` Tam Cốc-Bích Động-ում, Հալոնգ ծովախորշում, Ֆոնգիա Քեբանգ այգում, Օահու կղզում, Հավայիում և Ավստրալիայի Գոլդ Քոստ քաղաքում։

Թողարկում
---------

2014 թվականի դեկտեմբերի 12-ին ֆիլմի թողարկման տարեթիվը 2016 թվականի նոյեմբերի 4-ից տեղափոխվել է 2017 թվականի մարտի 10-ը։ Ֆիլմը թողարկվել է 3D և IMAX 3D ձևաչափերով։

Ծանոթագրություններ
------------------

1. 1 2 3  Internet Movie Database — 1990.
2. ↑
3. ↑
4. ↑
5. ↑
6. ↑
7. 1 2 3 4 5 6 7 8  ČSFD (չեխերեն) — 2001.
8. 1 2 3 4 5 6  Kong: Skull Island — 2017.
9. ↑
10. ↑
11. ↑  Конг: Остров Черепа — первый трейлер ՅուԹյուբում
12. ↑  «Конг: Остров черепа» (ռուսերեն). Бюллетень кинопрокатчика. Վերցված է 2016 թ․ սեպտեմբերի 25-ին.
13. ↑  Peter Sciretta (2014 թ․ հուլիսի 28). «King Kong Prequel Skull Island Movie Announced, Wanted To Direct [Comic Con 2014]» (ամերիկյան անգլերեն). /Film. Վերցված է 2016 թ․ օգոստոսի 6-ին.
14. ↑  Mike Fleming Jr (2014 թ․ հուլիսի 29). «Comic-Con: Legendary Wants Joe Cornish For 'Skull Island'» (ամերիկյան անգլերեն). Deadline.com. Վերցված է 2016 թ․ օգոստոսի 6-ին.
15. ↑  Angie Han (2014 թ․ հուլիսի 31). «Peter Jackson Would Like Guillermo Del Toro Helm Skull Island» (ամերիկյան անգլերեն). /Film. Վերցված է 2016 թ․ օգոստոսի 6-ին.
16. 1 2  Mike Fleming Jr (2014 թ․ սեպտեմբերի 16). «'Skull Island:' Tom Hiddleston Stars In King Kong Origin Tale» (ամերիկյան անգլերեն). deadline.com. Վերցված է 2016 թ․ օգոստոսի 6-ին.
17. 1 2 3  Justin Kroll (2015 թ․ օգոստոսի 5). «'Straight Outta Compton's' Corey Hawkins Joins 'Skull Island' (EXCLUSIVE)» (ամերիկյան անգլերեն). Variety. Վերցված է 2016 թ․ օգոստոսի 6-ին.
18. ↑  Mike Fleming Jr (2014 թ․ հոկտեմբերի 30). «King Kong Tale 'Skull Island' Gets Rewrite From 'Flight' Scribe John Gatins» (ամերիկյան անգլերեն). deadline.com. Արխիվացված է օրիգինալից 2014 թ․ հոկտեմբերի 31-ին. Վերցված է 2016 թ․ օգոստոսի 6-ին.
19. ↑  Borys Kit (2015 թ․ օգոստոսի 18). «'Jurassic World' Writer Heads to 'Kong: Skull Island' (Exclusive)». The Hollywood Reporter. Վերցված է 2016 թ․ օգոստոսի 6-ին.
20. ↑  Justin Kroll (2014 թ․ դեկտեմբերի 15). «J.K. Simmons Joins 'Kong: Skull Island'» (ամերիկյան անգլերեն). Variety. Արխիվացված է օրիգինալից 2016 թ․ սեպտեմբերի 26-ին. Վերցված է 2016 թ․ օգոստոսի 6-ին.
21. ↑  Ali Jaafar (2015 թ․ հունվարի 8). «Michael Keaton In Talks To Join 'Kong: Skull Island' For Legendary» (ամերիկյան անգլերեն). Deadline.com. Վերցված է 2016 թ․ օգոստոսի 6-ին.
22. 1 2  Ali Jaafar (2015 թ․ հուլիսի 1). «Michael Keaton And JK Simmons Exit Legendary's 'Kong: Skull Island'» (ամերիկյան անգլերեն). Deadline.com. Վերցված է 2016 թ․ օգոստոսի 6-ին.
23. ↑  Mike Fleming Jr (2015 թ․ հուլիսի 23). «Brie Larson Lands Female Lead In 'Kong: Skull Island'» (ամերիկյան անգլերեն). deadline.com. Վերցված է 2016 թ․ օգոստոսի 6-ին.
24. 1 2 3  Mike Fleming Jr (2015 թ․ օգոստոսի 6). «Is There Room On 'Kong: Skull Island' For Samuel L. Jackson And Tom Wilkinson?» (ամերիկյան անգլերեն). deadline.com. Վերցված է 2016 թ․ օգոստոսի 6-ին.
25. ↑  Borys Kit (2015 թ․ օգոստոսի 20). «'Fantastic Four' Actor Toby Kebbell Joins Tom Hiddleston in 'Kong: Skull Island' (Exclusive)». The Hollywood Reporter. Վերցված է 2016 թ․ օգոստոսի 6-ին.
26. ↑  Justin Kroll (2015 թ․ օգոստոսի 26). «'Straight Outta Compton's' Jason Mitchell Joins Legendary's 'Skull Island'» (ամերիկյան անգլերեն). Variety. Վերցված է 2016 թ․ օգոստոսի 6-ին.
27. ↑  Borys Kit (2015 թ․ նոյեմբերի 2). «'Kong: Skull Island' Casts Up-And-Comer for Pilot Role (Exclusive)». The Hollywood Reporter. Վերցված է 2016 թ․ օգոստոսի 6-ին.
28. ↑  Anita Busch (2015 թ․ սեպտեմբերի 25). «John Goodman Joins Cast Of 'Kong: Skull Island'» (ամերիկյան անգլերեն). deadline.com. Վերցված է 2016 թ․ օգոստոսի 6-ին.
29. ↑  Justin Kroll (2015 թ․ սեպտեմբերի 25). «Thomas Mann Joins 'Kong: Skull Island' (EXCLUSIVE)» (ամերիկյան անգլերեն). Variety. Վերցված է 2016 թ․ օգոստոսի 6-ին.
30. ↑  Erik Pedersen (2015 թ․ հոկտեմբերի 1). «'Kong: Skull Island' Adds John Ortiz & Shea Whigham» (ամերիկյան անգլերեն). deadline.com. Վերցված է 2016 թ․ օգոստոսի 6-ին.
31. ↑  Erik Pedersen (2015 թ․ հոկտեմբերի 13). «Eugene Cordero Heads To 'Kong: Skull Island'; Amiah Miller Joins 'War For The Planet Of The Apes'» (ամերիկյան անգլերեն). deadline.com. Վերցված է 2016 թ․ օգոստոսի 6-ին.
32. ↑  KEVIN P. SULLIVAN (May 11 2016). «Toby Kebbell clears up 'Kong: Skull Island' rumors». Entertainment Weekly. Վերցված է 2016 թ․ օգոստոսի 6-ին.
33. ↑  «Фото Thomas Mann в Instagram • Мар 18 2016 в 5:32 UTC». Instagram. Վերցված է 2016 թ․ օգոստոսի 6-ին.
34. ↑  Christine (2015 թ․ հոկտեմբերի 23). «'Kong: Skull Island' spotted filming at Kualoa Ranch in Hawaii». On Location Vacations. Արխիվացված է օրիգինալից 2015 թ․ հոկտեմբերի 24-ին. Վերցված է 2016 թ․ օգոստոսի 6-ին.
35. ↑  Mike Gordon (2015 թ․ դեկտեմբերի 17). «King Kong movie filming closes Chinatown streets» (ամերիկյան անգլերեն). staradvertiser.com. Վերցված է 2016 թ․ օգոստոսի 6-ին.
36. ↑  Christine (2016 թ․ հունվարի 20). «'Kong: Skull Island' moves from Hawaii to Australia». On Location Vacations. Արխիվացված է օրիգինալից 2016 թ․ հունվարի 26-ին. Վերցված է 2016 թ․ օգոստոսի 6-ին.
37. ↑  Suzanne Simonot (2016 թ․ հունվարի 24). «Kong: Skull Island cast and crew wanted as filming continues». Gold Coast Bulletin.
38. 1 2  Rebecca Ford (12/12/2014). «Universal Pushes King Kong Film to 2017, Dates Great Wall Movie for 2016». The Hollywood Reporter. Վերցված է 2016 թ․ օգոստոսի 6-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քոնգ։ Գանգի կղզի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |